Fringe – rajamailla

Fringe – rajamailla ("Fringe") on yhdysvaltalainen scifisarja, joka alkoi Yhdysvalloissa FOX-kanavalla syksyllä 2008. Sarjan pääosissa ovat FBI-agentti Olivia Dunham (Anna Torv), tiedemies Walter Bishop (John Noble) ja tämän poika Peter Bishop (Joshua Jackson), jotka tutkivat omituisia tieteellisiä ilmiöitä, joiden sarjaa kutsutaan Kaavaksi. Sarjan ovat luoneet J. J. Abrams, Alex Kurtzman ja Roberto Orci.
Yhdysvalloissa sarja päättyi viidennen esityskauden päättäneeseen kaksiosaiseen jaksoon 19. tammikuuta 2013. Suomessa sarjaa on esittänyt MTV3.
Juoni.
FBI-agentti Olivia Dunham jäljittää mielisairaalaan joutuneen tiedemiehen Walter Bishopin ja tämän pojan Peterin tutkiakseen selittämättömiä tieteellisiä ihmishenkiä vaatineita tapauksia, joiden sarjaa kutsutaan Kaavaksi. Heidän tutkimuksensa johtavat miljardien dollarien teknologiayrityksen nimeltä Massive Dynamic ja sen yritysjohtajan, Nina Sharpin luo. Pian omalaatuinen tutkimuskolmikko saa todeta, että nuo oudot tapaukset ovat vain osa suurempaa salaliittoa.
Tuotantokaudet.
Tuotantokausi 1.
Olivia, Peter ja Walter tutkivat omituisia tapauksia Fringe-jaostossa, saaden vastaansa ZFT-nimellä tunnetun salaisen bioterroriorganisaation, joka yrittää toteuttaa Kaavan mysteereitä. Kauden kantavia mysteereitä ovat Peterille sattunut salattu tragedia, lapsena Oliviaan käytetty lääke ja mysteerinen rinnakkaistodellisuus.
Tuotantokausi 2.
Toisella kaudella selviää rinnakkaistodellisuuden olemassaolo. Thomas Jerome Newton -niminen rinnakkaistodellisuuden Fringe-agentti yrittää yhdistää todellisuudet, jotta voisi päästää rinnakkaistodellisuuden Walterin eli "Vara-Walterin" (engl. Walternate, sanasta "alternate" = vaihtoehtoinen) alkuperäiseen todellisuuteen toteuttamaan tappavaa suunnitelmaansa. Paljastuu, että Peter menehtyi lapsena, minkä seurauksena epätoivoinen Walter matkasi rinnakkaistodellisuuteen ja ajautui sieppaamaan tuon todellisuuden Peterin ja kasvattamaan hänet omanaan. Peter saa myöhemmin tietää totuuden ja hän onnistuu matkaamaan rinnakkaistodellisuuteen, missä hän kohtaa oikean isänsä, jolla on salaisia suunnitelmia Peterin varalle. Olivia ja Walter matkaavat rinnakkaistodellisuuteen estämään Vara-Walterin aikeet. Peter päättää palata takaisin, mutta Olivia siepataan ja hänen rinnakkaishahmonsa "Eilivia" (engl. Fauxlivia eli False Olivia, lausutaan Folivia) ottaa hänen paikkansa.
Tuotantokausi 3.
Eilivia jatkaa salaista tehtäväänsä vakoilla Fringe-jaostoa ja tekee yhteistyötä Newtonin kanssa. Sillä välin Olivia on vankina rinnakkaistodellisuudessa, missä häneen istutetaan Eilivian persoonallisuus. Eilivian tehtävä etsiä osia Vara-Walterin rakentaman, universumin tuhoamiseen kykenevän laitteen, Tyhjiön (engl. The Vacuum), viimeistelemiseksi käynnistää Fringe-jaoston omat etsinnät, kun löytyy salaperäisen "Ensimmäisten ihmisten"-manifesti, johon on piilotettu osien sijainti ympäri maailman. Oliviaan istutettu Eilivian persoona ottaa alkuvaikeuksien jälkeen hallinnan, ja Olivia toimii rinnakkaistodelliseen Fringe-agenttina kunnes hänen omat muistonsa alkavat pintautua ja murtaa istutetun persoonan hallinnan. Eilivia tulee raskaaksi Peterille, kun peitetehtävän osana alkanut suhde syvenee. Olivia, jonka alettua muistaa kuka hän on, onnistuu ottamaan yhteyttä omaan todellisuuteensa ja välittää viesti Peterille että hän on vankina rinnakkaistodellisuudessa. Peterin epäilykset heräävät ja hänelle paljastuu totuus että Eilivia on huijannut kaikkia. Rinnakkaistodellisuudessa Olivian onnistuu palata toisen puolen Broylesin avulla, joka tietää Olivian todellisen statuksen ja on jäänyt Olivialle kiitollisuudenvelkaa poikansa pelastamisesta. Eilivian onnistuu myös palata muodonmuuttajan avustamana takaisin omaan todellisuuteensa.
Kilpajuoksu Vara-Walterin voittamiseksi kiihtyy koneiden rakentuessa. Peter ja Olivia yrittävät korjata välinsä Eilivian hämäyksen jälkeen. Lopulta pari solmii välinsä ja aloittavat suhteen. Tarkkailijoiden (engl. Observers) jäsen September rupeaa testaamaan Walterin tahdonvoimaa kyetä luopumaan Peteristä tilanteen vaatiessa. Eilivian synnytettyä hänen ja Peterin poikalapsen, Vara-Walter käyttää vauvan verinäytetteestä eristettyä Peterin perimää käynnistääkseen Tyhjiö-koneensa, mikä saa kummamnkin todellisuuden laitteen käynnistymään. Peterin yrittäessa ensimmäisellä kerralla astua koneeseen, hänet tyrmätään tajuttomaksi koneen toimesta. Olivian käyttäessä Cortexiphan-kykyjään toisella yrittämällä Peterin onnistuu astua koneen ohjaimiin.
Peter näkee koneeseen astuttuaan näyn tulevaisuudesta, jossa rinnaistodellisuus tuhottiin koneella, mikä johti päätodellisuudenkin hitaaseen hajoamiseen. Ymmärtäessään kummamkin todellisuuden olemassaolon olevan riippuvainen toisesta, Peterin onnistuu nykyhetkessä konetta käyttäen luoda todellisuudet yhdistävä "silta" halliin jossa kone on, jotta kumpikin todellisuus voisi alkaa parantua vuosikausia kestäneestä hajoamisesta. Yht'äkkiä Peter katoaa, ilman että kukaan noteeraa hänen katoamistaan, kuin häntä ei olisi koskaan ollutkaan. Kummankin todellisuuden Olivia ja Walter, kireästä tunnelmasta huolimatta päättää alkaa yhteistyöhön jotta todellisuudet pääsevät parantumaan.
Vapaudenpatsaan saarella, missä Tyhjiö-kone sijaitsee, joukko Tarkkailijoita keskustelee Peterin katoamisesta ja siitä kuinka kukaan ei näytä muistavan häntä. September toteaa, ettei kukaan muista sellaista joka ei ollut olemassa ja että hän täytti tarkoituksensa.
Tuotantokausi 4.
Parantuvien todellisuuksien Fringe-osastot tekevät yhteistyötä, vaikkakin kireissä tunnelmissa. Aikajanan muuttuessa edellisen tuotantokauden lopussa Peterin katoamisen vuoksi, hahmojen historia on muuttunut. Walter on pysynyt mielisairaalasta päästyään laboratoriossaan, Olivia on Walterin holhooja ja Astrid hoitaa kenttätutkimuksia Walterin ja Peterin sijasta. Pian Peter alkaa ilmaantua eri ihmisille, "vuotaen" todellisuuteen vaikka September poisti hänet aikajanasta. Lopulta Peterin ilmaantuessa takaisin, kukaan ei muista häntä ja suhtautuu häneen epäillen, etenkin Walter. Ajan myötä Peter alkaa voittaa vanhoja ystäviään puolelleen ja sopeutuu. Mutta ongelmia aiheuttaa Walterin entinen laboratorio-kumppani, kuolleeksi luullun William Bellin suunnitelma romahduttaa todellisuudet ja luoda oma, uusi todellisuus jonka hän aikoo kansoittaa luomillaan olennoilla, David Robert Jonesin avulla. Fringe-jaoston onnistuu estää sunnitelma, vaikkakin Tyhjiö-koneen sillan sulkemisen kustannuksella. Olivian paljastaessa olevansa raskaana, September varoittaa Walteria lähestyvästä vaarasta.
Tuotantokausi 5.
Vuonna 2036, pihkaan suljettu Fringe-tiimi vapautetaan maailmaan, jonka Tarkkailijat valloittivat vuonna 2015. Tarkkailijat, jotka 2600-luvulle mennessä ovat tärvelleet Maan asumiskelvottomaksi palaavat menneisyyteen ja orjuuttavat ihmiskunnan. Olivian ja Peterin aikuiseksi kasvanut tytär Henrietta auttaa Fringe-tiimiä toteuttamaan suunnitelmaa valloittajien voittamiseksi, jonka Walter ja September laativat ennen kuin Tarkkailijat valloittivat Maan. Etta kuolee suojellakseen suunnitelmaa, ja murheen murtama ryhmä jatkaa suunnitelman toteuttamista pala palalta Walterin nauhoittamien ja pihkaan sulkemien Betamax-nauhojen avulla. Tarkoituksena on viedä ensimmäisellä tuotantokaudella tavattu lapsi-Tarkkailija tulevaisuuteen ajankohtaan, jolloin tiedemiehet tekivät löydön joka johti Tarkkailijoiden syntymiseen ja lapsen avulla osoittaa löydön vaarallisuus. Walter vie lapsen mukanaan madonreiän kautta tulevaisuuteen ja historia korjautuu, kun invaasiota ei tapahdu. Peter löytää kotoaan kirjeen Walterilta: piirroksen valkoisesta tulppaanista.